NaiveNeuron/SloPal huggingface dataset:
Suja, Miroslav, poslanec NR SR (2023-02-16):
Takže podľa poslanca Kremského OĽANO môže predkladať akékoľvek nezmysly, na to majú právo. S čím ja súhlasím, ale už keď, ako vy hovoríte, nám niekto nahrá na smeč a poslanci Republiky sa majú vyjadriť, tak je problém, že sa vyjadrujú, by ste bol najradšej, keby sme boli ticho. Ale nečudujem sa, že to hovoríte práve vy, ktorí ste tu obmedzovali ľudí počas korony, a keď sme vám ukázali príklady, že vo Švédsku je to povolené, tak ste chceli volať policajtov do Švédska, nech zavrú tie akcie, ktoré sú, to ste mi povedal tu hore, takže od vás čakať nejakú demokraciu alebo nejaký zmysel pre dialóg je zbytočné. Keby sme hovorili bludy, tak ako vy hovoríte, tak môžte byť len rád, lebo sa zosmiešnime a voliči nám to zrátajú. Ale keďže našimi vystúpeniami poukazujeme na to, akí ste neschopní a že trepete, tak zosmiešňujeme vás. A to je problém.
Sulík, Richard, predseda NR SR (2011-07-11):
Pán poslanec Kaník. Nie je tu. Prepadáva. Pán poslanec Janiš.
A. Belousovová, podpredsedníčka NR SR: (2008-07-01):
A pán poslanec Slafkovský má slovo. Nech sa páči.
Hrnčiar, Andrej, podpredseda NR SR (2017-04-05):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Soni Gáborčákovej.
Mihál, Jozef, poslanec NR SR (2012-06-26):
Ďakujem, pán podpredseda. Chcel by som podporiť procedurálny návrh kolegyne Lucie Nicholsonovej, pretože bavme sa skutočne o faktoch. Pozrime sa na medzirezortné pripomienkové konanie, ako dopadlo. Vyše 150 zásadných pripomienok k tomuto návrhu, z čoho veľká časť sú pripomienky z jednotlivých rezortov, z ministerstiev, z pier odborníkov, ktorí sa tejto problematike venujú. Ako naozaj ja chápem, že sa tu musíme občas trošku politicky doťahovať a šťuchať, ale tu ide o problematiku, ktorá je veľmi citlivá, ktorú by sme mali riešiť, a ak takýmto spôsobom, cestou nejakého možno trošku rýchlo kvaseného nápadu niečo urobíme, tak to naozaj nemusí dopadnúť dobre. Vyše 60 mimovládnych organizácií s pripomienkami, to by sme mali brať vážne a nepodceňovať túto tému a nepodceňovať takúto vážnu zmenu. Ďakujem.
Zmajkovičová, Renáta, podpredsedníčka NR SR (2012-09-21):
S reakciou na faktické poznámky pán poslanec Baška.
Kollár, Boris, predseda NR SR (2023-01-24):
Vážené panie poslankyne, vážení páni poslanci, otváram šestnásty rokovací deň 78. schôdze Národnej rady Slovenskej republiky. Na dnešnom rokovacom dni požiadal o ospravedlnenie pán poslanec Peter Liba. Panie poslankyne, páni poslanci, vzhľadom na zmeny v poslaneckom zbore podávam návrh na zaradenie nového bodu do programu 78. schôdze, ktorým je informácia mandátového a imunitného výboru o uplatňovaní a zániku mandátu poslancov Národnej rady, a navrhujem, aby sme ho prerokovali ihneď a následne o ňom aj hlasovali. Prosím, prezentujme sa a hlasujeme. Zaraďujeme tento bod do 78. schôdze. (Hlasovanie.) Prítomných 139, za 136, proti 1, zdržal sa 1, nehlasoval 1. Konštatujem, že sme tento bod zaradili do programu 78. schôdze. Ďalej podávam procedurálny návrh, aby sme po hlasovaní o informácii mandátového a imunitného výboru pokračovali v prerušenom rokovaní o tlači 1163, hlasovali by sme o nej v rámci príslušného bloku hlasovaní, teda o sedem... teda o 17.00 hod. A keď to nevyjde, tak, samozrejme, zajtra o 11.00 hod., keby sme to nestihli. Prosím, prezentujme sa a hlasujeme o tomto návrhu. (Hlasovanie.) Prítomných 141 poslancov, za 140, 1 nehlasoval. Konštatujem, že sme tento návrh schválili. A teraz v mene všetkých poslaneckých klubov podávam procedurálny návrh, aby sme zvyšné body programu tejto schôdze vypustili z programu schôdze s tým, že budú zaradené do návrhu programu schôdze so začiatkom od 31. januára 2023. Je, prosím, všeobecná zhoda? (Súhlasná reakcia pléna.) 	Ďakujem pekne. Konštatujem, že sme tento návrh schválili. Pristúpime k rokovaniu o informácii Mandátového a imunitného výboru Národnej rady Slovenskej republiky o uplatňovaní a zániku mandátu poslancov Národnej rady Slovenskej republiky. Prosím predsedníčku mandátového a imunitného výboru pani poslankyňu Annu Andrejuvovú, aby Národnej rade uverejnenú informáciu podala. Pani predsedníčka, chcem vás pekne poprosiť, aby ste to nečítali celé, aby sme tu nemuseli 15 minút sedieť, bola taká zhoda na... vy ste odišli, vy ste odišli z grémia, ale sme sa dohodli, že stačí len informácia, a aby sme trikrát nečítali to isté, že Igor Matovič nie je minister a došiel sem do pléna, takže skúsme to iba raz. (Reakcia z pléna.) Áno, ďakujem pekne. Ďakujem pekne a hneď po tomto hlasujeme o správe, ďakujem pekne. (Bod programu: informácia Mandátového a imunitného výboru Národnej rady Slovenskej republiky o uplatňovaní a zániku mandátu poslancov Národnej rady Slovenskej republiky .)
M. Pado, poslanec: (2007-05-15):
A vrátim sa k tomu, čo často je kritizované, decentralizácii štátnej správy, pretože tie kroky, ktoré sú kritizované z roku 2003, priniesli zníženie počtu štátnych úradníkov o 2 300 alebo 2 400. Nemám presne v hlave to číslo, ale tuším je to 2 352. Dnes je to 104,2. To, čo bombasticky vyhlasujete ako obrovský úspech, prinesie zníženie o 104,2 pracovného miesta alebo zníženie byrokratického aparátu. A to, čo tak vehementne kritizujete od roku 2003, tu prinieslo zníženie o 2 350. Tak si porovnajte výsledok konania vášho a výsledok konania, ktoré tak veľmi kritizujete. A naozaj je signifikantné pre túto vládu, že stráca čas a zabáva spoločnosť bombastickými heslami vo veciach, ktoré nie sú dôležité, nič neprinášajú, ale veci, ktoré sú dôležité, sa snaží zašiť do pozmeňujúcich návrhov a do poslaneckých návrhov zákonov. Pritom sa menia veci veľmi, veľmi dôležité a veľmi vážne. Ďakujem pekne.
Blanár, Juraj, podpredseda NR SR (2022-10-07):
Toľko od pána poslanca, ktorý bol jediný prihlásený písomne. Dávam možnosť, vážené panie poslankyne, páni poslanci, sa teraz prihlásiť ústne do rozpravy, ak máte záujem ešte niečo prediskutovať. Konštatujem, že nie je tomu tak, preto vyhlasujem rozpravu za uzavretú. Chcem sa spýtať pána navrhovateľa, či má záujem o záverečné slovo k tomuto. Pán spravodajca? Nie. Ďakujem. Takže budeme hlasovať o tomto návrhu o deviatej hodine. Poprosím, keby ste zotrvali na svojich miestach, lebo pokračujeme s vašimi návrhmi. (Reakcia z pléna.) Aha, prepáčte. Povedal som niečo iné? (Reakcia z pléna.) O jedenástej hodine. Ďakujem za opravu. Už som mal myšlienky možno niekde inde. Takže prerušujem rokovanie o tomto bode programu. Ďakujem za opravu kolegov, že budeme o jedenástej o tom hlasovať. A teraz pristúpime k ďalšiemu bodu, ktorý sa týka pána ministra opäť, a je to druhé čítanie, vládny návrh zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Tento návrh je pod parlamentnou tlačou 1033, spoločná správa 1033a. Pán minister, prosím, ujmite sa slova a odôvodnite tento vládny návrh v druhom čítaní. Nech sa páči.
Bublavý, Dušan, poslanec NR SR (2015-04-16):
Pán kolega Brocka, ja som to už dnes spomínal, že bola založená zopár týždňov naspäť politická kultúra, keď kvôli podozreniu odstúpil predseda parlamentu, podpredsedníčka parlamentu a ministerka zdravotníctva. Vy ste tu citovali a ja si dovolím tiež citovať, prečo by mal odstúpiť pán Figeľ ako podpredseda parlamentu, a to z tohto dôvodu, na problémy, ktoré pôsobia nereálne ceny diaľnic, ministra Figeľa upozorňoval riaditeľ Slovenskej správy ciest za KDH, člen KDH v roku 2011 pán Pavlásek. Citujem: „Viacerým nižším firmám, ktoré sa podieľajú na výstavbe diaľnic, hrozí krach. Ako obstarávateľa Slovenskú správu ciest kontaktovali mnohí subdodávatelia, že nedostanú zaplatené, pretože vysúťažené ceny sú príliš nízke.“ A rovnako vec hodnotil aj externý analytik Ing. Jiří Vacek (CEEC Research), časť minulých zákaziek firma zazmluvnila za veľmi nízke ceny, čo je guľa, ktorá ju ťahá dolu, Hospodárske noviny – zdroj. Takže ja si myslím, že keby sme politiku brali reálne, tak ako ju naznačil Jožko Mikloško, pozeráme reálne aj do budúcnosti, a s kým chce kto vládnuť, lebo vy ste tu spomínali niekoľkokrát, že nikto so SMER-om nebude chcieť vládnuť. Ja si myslím, že reálne na svet pozerá Jožko Mikloško, aj keď je tu z nás najstarší, lebo reálne vládnuť, nejaký zlepenec nemá cenu pre ľudí a bude to strata času. Takže je naozaj pozerať pozitívne dopredu to najlepšie.
Štefanec, Ivan, poslanec NR SR (2013-09-20):
Ďakujem, pani podpredsedníčka. Ďakujem aj pánovi poslancovi Osuského za podporu. Som rád, že má tento návrh zákona širšiu podporu. Chcem ešte zdôrazniť myšlienku, že vlastne predkladatelia týmto návrhom zákona suplujú vládu, pretože aj vládna strana sa zaviazala ešte pred voľbami spolu s ostatnými k určitým zlepšeniam v tejto oblasti. Bohužiaľ, za viac ako rok sme sa nedočkali žiadneho vládneho zákona, preto som rád, že predkladatelia prichádzajú s touto iniciatívou a mám nádej, že sa ju takisto podarí realizovať. Vďaka.
Kremský, Peter, poslanec NR SR (2020-04-23):
Ďakujem za slovo. Pán Kotleba, ja som ani nechcel naťahovať čas, ale musím zareagovať na niekoľko vašich vecí, ktoré ste tu vyjadrili, lebo sú to často nezmysly. Prvá vec, vaše vystupovanie. Viete výborne rečniť, ale tento arogantný tón, poučujúci, nadčlovek, nadčlovečí pohľad na nás všetkých, ktorí tomu nerozumieme a vy nás tu poučujete, to je naozaj tón, ktorý môže byť sympatický len rôznym takým hrubokrkým krčmovým bitkárom a vyjadruje to veľmi silnú netoleranciu ku každému rozdielu, či je to niekto, kto rozpráva iným jazykom alebo má trošku tmavšiu farbu pleti, alebo hoci je zo susednej doliny. Ja mám pocit, že najviac nám, vám na celom programovom vyhlásení vadí, že tam nie je presne 1 488 opatrení. Keď sa vrátim k jednej veci, hovoríte tam o osobách v spoločnej domácnosti, to ustanovenie znie presne takto: „Vláda zlepší legislatívu v oblasti majetkových práv pre osoby žijúce v spoločnej domácnosti.“ Neviem, kde tam vidíte osoby s inou, inou orientáciou, sexuálnou. Možnože podľa seba súdim teba, že vám je to blízke, neviem, ale v každom prípade myslím si, že je veľmi veľa ľudí na Slovensku, ktorí aj ako muž a žena žijú v spoločnej domácnosti bez toho, aby boli zosobášení. Myslím si, že pre mňa je manželstvo ideálny spôsob spolužitia muža a ženy, ale je veľa ľudí, ktorí to tak nevidia a neberú, a ktorým sa dajme tomu to manželstvo nepodarilo a myslím si, že ak to niekto chce kritizovať, tak by to nemal byť človek, ktorému tiež to manželstvo nevydržalo veľmi dlho, pán Kotleba. Pretože inak je to veľké pokrytectvo. Ďalej spomínate, že nezvládame situáciu s COVID, to je naozaj, veľa krajín by nám závidelo, ako ju zvládame. Ďakujem.
Hrušovský, Pavol, podpredseda NR SR (2011-07-08):
Pani poslankyňa, prerušujem vaše vystúpenie. Poprosím vás, aby sme sa navzájom rešpektovali a nevyrušovali jednak poslankyňu, ktorá vystupuje v rozprave, a... (Reakcia z pléna.) Mám ti povedať voľačo? (Smiech v sále.) Nech sa páči, pani poslankyňa.
Remišová, Veronika, poslankyňa NR SR (2016-10-27):
Ďakujem pekne kolegovi Jozefovi Viskupičovi, že zhrnul podstatu toho, prečo potrebujeme účinný infozákon. Je veľmi dobré, že taký zákon vznikol a že ho máme, ale s aplikačnou praxou vidíme, že sú tam mnohé diery a tie diery treba postupne odhaliť a treba ich postupne zaplátať. O to sa snažíme, vlastne aj kolega Ondrej Dostál predkladá na túto schôdzu ďalší zákon, ktorý sa týka infozákona, ale myslíme si, že ak chceme bojovať účinne s korupciou, tak musíme vybaviť občanov účinnými nástrojmi, ako korupciu odhaľovať a dobrý, dobrý infozákon bez dier je jedným z týchto nástrojov. Ďakujem.
Hraško, Igor, poslanec NR SR (2014-07-08):
Ďakujem pekne, pani predsedajúca. Pán minister, hovoríte, že zavádzate preventívnu ochranu. Takže to, čo dneska nebolo povolené, tak vy idete legalizovať. Nič iné mi z toho nevychádza, aby ste mali vlastne čo zakázať, pretože toto tvrdíte vy. Doteraz to povolené nebolo. A ešte raz, a povedal to aj Martin Chren, to, čo nie je povolené, štátny orgán nemôže robiť, to znamená, že nemôže vydať povolenie na akýkoľvek vývoz vody do zahraničia. A pokiaľ sa taký niekto nachádza na Slovensku, kto vyváža, tak koná protiprávne. To znamená, že mu má byť odňaté povolenie. Okrem toho zaujímalo by ma, že ak niekto porušil takýto zákon, že ako bol za to už postihnutý, pokiaľ máte také informácie. A okrem toho my nehovoríme o vývoze vody, teda že o vývoze môže rozhodovať úradník, pretože ten to nemá povolené. No a okrem toho, keď sa hovorilo o vývoze vody do zahraničia, doteraz to naozaj definované nebolo. Až nový zákon predsa zavádza prepravu a prevod vody. Prepravu a prevod vody, doteraz to tam povolené nebolo. Takže ešte raz, štátna správa môže robiť len to, čo jej zákon povoľuje, na rozdiel od občana, to povedal už kolega Martin Chren, občan môže robiť všetko, čo nemá zakázané. Štátna správa môže robiť len to, čo má povolené. Okrem toho, povedzte mi ešte, pán minister, ako je dodržiavaný § 24 súčasného zákona, pretože v súčasnom zákone je stanovené to, že pokiaľ stanoví niekto prebytky v rámci vodárenskej spoločnosti, tak mu majú byť podľa tohto paragrafu upravené alebo zmenené, teda zmenené alebo zrušené. To znamená, že nikto, neexistuje, aby žiadna vodárenská spoločnosť vykazovala akékoľvek prebytky, pretože akonáhle ich má, má mu byť upravený odber vody na nové povolenie, zmenené alebo zrušené a vydané nové. Ale vy chcete legalizovať prebytky a vydaním ešte aj nového povolenia, ktoré bude schvaľovať vláda. Ja sa k tomu ešte tiež vyjadrím. Žiaľ, už nemôžem v rozprave, tak už len vo faktických poznámkach, ale toto ma bude zaujímať, pretože tento paragraf 24 je veľmi dôležitý. A okrem toho zavádza to aj smernica Európskej... (Prerušenie vystúpenia časomerom)
Jurinová, Erika, podpredsedníčka NR SR (2014-05-15):
Nech sa páči, pán poslanec, doplňujúca otázka.
Fronc, Martin, poslanec NR SR (2014-12-12):
Ďakujem pekne, pán podpredseda. Pán kolega Kondrót, musím povedať, že hlboko ma dojíma starostlivosť tvoja o KDH, ale ja si spomínam na výrok Laokoona po trójskej vojne, ktorý povedal: „Timeo Danaos et dona ferentes.“ – Obávam sa danajských, aj keď dary prinášajú. Tak aj obávam sa tej tvojej obavy o KDH. A druhá poznámka, hovoril si tu o úspechoch pána ministra Počiatka. Len ja neviem o akých. To sa mi zdajú byť nejaké virtuálne alebo cesty, alebo diaľnice stavané v Maďarsku alebo v Poľsku? Pretože viem, že, tak ako povedal premiér, na Slovensku z Bratislavy do Košíc už existuje diaľnica od roku 2010. Ďakujem.
Bugár, Béla, podpredseda NR SR (2019-10-16):
Prezentujme sa a hlasujme. (Hlasovanie.) Prítomných 139, za 65, proti 33, zdržalo sa 41 poslancov. Návrh nebol schválený.
Pčolinský, Peter, podpredseda NR SR (2023-03-17):
Ďakujem pekne, pán poslanec, čas vám vypršal. Na vaše vystúpenie je šesť faktických poznámok. S prvou pani poslankyňa Zemanová.
Naď, Jaroslav, minister obrany SR (2022-05-04):
A máte na mysli teraz Stredoafrickú republiku alebo Mali? (Reakcia z pléna.) V Mali sú dve misie. Misia OSN tam ostala a misia, ktorá bola Európskej únie pod vedením Francúzska, tak tá nebola úplne kompletne stiahnutá, ale áno, postupne sa sťahuje. Do tej sme mali vysielať vojakov, a to nebudeme robiť.
Jurinová, Erika, podpredsedníčka NR SR (2013-03-12):
Ďakujem. S reakciou na faktické poznámky pán Procházka.
Laššáková, Jana, podpredsedníčka NR SR (2014-11-10):
Pán poslanec Kadúc, nech sa páči.
Kollár, Boris, predseda NR SR (2022-12-06):
Pán poslanec Viskupič, najlepší kamarát.
Zmajkovičová, Renáta, podpredsedníčka NR SR (2012-09-20):
S faktickými poznámkami štyria poslanci. Uzatváram možnosť prihlásiť sa s faktickou poznámkou. Pán poslanec Vašečka.
Šimečka, Michal, podpredseda NR SR (2024-02-16):
Ďakujem pekne, ale to nie je procedurálny návrh, ak ho nemáte ani písomne. Ďakujem veľmi pekne. Pokračujeme ďalej. Rozprava je skončená. Chcem sa spýtať, či navrhovateľ ešte chce k nej zaujať stanovisko. Je tomu tak. Prosím, pán Dostál, máte slovo. (Poslanec Dostál aj spravodajca chvíľu ticho stáli bez slova. Reakcie z pléna.) Má, má pán poslanec Dostál, má slovo.
Dostál, Ondrej, poslanec NR SR (2016-12-07):
Pani poslankyňa Remišová, ja som ten ústavný zákon spomenul nie ako tú úplne podstatnú vec, ja si napríklad nemyslím, že je veľmi dobrý nápad nastavovať zrkadlo napríklad návrhmi zákonov a onedlho tu budeme mať taký návrh zákona na programe, ktorý nastavuje zrkadlo skutočnosti, že si predseda vlády Robert Fico nepreberá doporučené listové zásielky, a tým sabotuje nejaké súdne konania, čo je, samozrejme, že odsúdeniahodná vec, ale riešiť to zrejme nie úplne vážne mysleným návrhom zákona tiež nie je najlepší nápad. Pokiaľ ide o tú vecnú stránku, tak naozaj ak by sme sa bavili oslobodení od toho momentu nastavovania zrkadla a rozmýšľania pod vplyvom zmeny rokovacieho poriadku, ktorá bola koalíciou násilne a proti vôli opozície a napriek vyslovenému a zdôvodnenému nesúhlasu pána prezidenta opätovne pretlačená touto Národnou radou a čoskoro nadobudne účinnosť, keď sa pozrieme len na vecnú stránku tohto návrhu, tak ako som povedal aj vo svojom vystúpení, nemyslím si, že by, že by myšlienka, že predseda Národnej rady nemá byť členom politickej strany, zodpovedala politickej tradícii, ktorú u nás máme, ani si nemyslím, že je to vec, ktorá sa dá nejako alebo by sa mala diktovať zákonom. Sú krajiny, kde to, kde to vyplýva z politickej tradície, politickej kultúry, tam je to úplne v poriadku, tam zrejme na to netreba žiadny zákon. Podobne ako v ústave nemáme napísané, že prezident musí byť nečlen politickej strany, napriek tomu to všetci doterajší prezidenti rešpektovali, ak aj pôvodne boli členmi nejakých politických strán. A to je, myslím, cesta, nie to, že dávať niečo takéto do zákona.
B. Bugár, podpredseda NR SR: (2005-01-19):
(Hlasovanie.) Prítomných 137 poslancov, za 131, proti 1, zdržali sa 4, nehlasoval 1. Návrh uznesenia sme schválili. Teraz prosím pána poslanca Galbavého, ktorý je spravodajcom z gestorského výboru pre vzdelanie, vedu, šport a mládež, kultúru a médiá k zákonu navrhnutom skupinou poslancov Národnej rady Slovenskej republiky na vydanie zákona, ktorým sa dopĺňa zákon č. 16/2004 Z. z. o Slovenskej televízii (tlač 1000). Pán poslanec Galbavý, nech sa páči, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 16/2004 Z. z. o Slovenskej televízii , tlač 1000.)
Paška Pavol, predseda NR SR (2014-07-09):
(Hlasovanie.) 133 prítomných, 55 za, 76 proti, 2 sa zdržali. Tento návrh sme neschválili.
Jurinová, Erika, podpredsedníčka NR SR (2015-04-15):
Ďakujem, pán podpredseda vlády. Na vaše vystúpenie chce reagovať osem poslancov. Dávam slovo prvému z nich pánovi poslancovi Lipšicovi.
Danko, Andrej, predseda NR SR (2017-05-19):
Prosím, prezentujme sa a hlasujme. (Hlasovanie.) Prítomných 126 poslancov, za 40, proti 13, zdržalo sa 71, nehlasovali 2. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme hlasovaním o bode 34 programu, je to prvé čítanie o návrhu poslancov Dostála, Poliačika, Osuského na vydanie zákona, ktorým sa mení a dopĺňa zákon č. 215/1995 Z. z. o geodézii a kartografii (tlač 507). Spravodajcom je člen výboru pre pôdohospodárstvo a životné prostredie poslanec Martin Klus. Prosím ho, aby uviedol hlasovanie. (Hlasovanie o návrhu poslancov Národnej rady Slovenskej republiky Ondreja Dostála, Martina Poliačika a Petra Osuského na vydanie zákona, ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii v znení neskorších predpisov , tlač 507.)
Slota, Ján, poslanec NR SR (2010-07-08):
Sľubujem. (Potlesk.)
M. Číž, podpredseda NR SR: (2010-04-27):
Otváram rozpravu. Písomnú prihlášku do rozpravy nemám. Pýtam sa preto, kto sa hlási do rozpravy ústne? Neregistrujem žiadnu prihlášku do rozpravy, preto... (Reakcia z pléna.) Áno, pardon, pán poslanec Rafaj. Ešte niekto, prosím? Pokiaľ naozaj nikto, uzatváram možnosť prihlásiť sa do rozpravy ústne. Slovo má pán poslanec Rafaj.
Matovič, Igor, poslanec NR SR (2015-02-03):
Len ku kolegyni Šedivcovej, a taký, na také vysvetlenie, že tí ľudia, ktorí majú nízke zárobky, vlastne po tom opakovanom otváraní zo strany SMER-u, že zostanú na krku štátu. Áno, pre mňa systém, ktorý z pohľadu štátu, ešte raz hovorím, v ktorom v podstate výsledok bude taký, že časť svojho príjmu si budú odkladať do šporkasy tí lepšie zarábajúci a tí slabšie zarábajúci že zostanú vlastne na krku štátu, ako som povedal, že štát im bude musieť doplácať na to ešte, aby z toho mála mali aký-taký dôchodok, je úplne chorý. Lebo vlastne čo to spôsobí? Výsledok bude taký, že sme vytvorili II. pilier na to, aby sa, nechcem povedať, bohatí, ale v tomto prípade, keď porovnávam málo zarábajúcich a lepšie zarábajúcich, čiže vytvoríme systém, na konci ktorého sa bohatí budú mať lepšie a o chudobných sa bude starať štát. Rovnako jako doteraz. Aký zmysel má takýto II. pilier? Taký II. pilier je len atrapa toho, čo pôvodne II. pilier mal byť, že vlastne ľudia či nízko, alebo vysoko zárobkoví si budú odkladať časť svojho príjmu a budú vedieť, že, áno, koľko si odložím, toľko ma tam počká. Možno, áno, motivácia u niekoho, že teda nebudem klamať a nebudem si zakladať eseročku, budem si odvádzať dane ako živnostník, odvody a tým pádom viem, že si to odkladám na svoju budúcnosť. Ale urobiť to, že vlastne na konci po takýchto nejakých politických bojoch za a proti a otváraniu nekonečnom II. piliera, že na konci iba vlastne bohatým sa II. pilier oplatí a všetci ostatní, vlastne na nich bude tým pádom o to viacej doplácať štát. Lebo tí bohatí, čo doteraz solidarizovali s tým svojím príjmom s tými chudobnými, už budú si sebe odkladať, tak je absolútna hlúposť zo strany štátu.
Dostál, Ondrej, poslanec NR SR (2024-04-19):
Pán poslanec Grendel, ohľadom toho predloženého doplňujúceho návrhu, teda asi sa obávam, že nepadne ešte na úrodnú pôdu, ale napriek tomu je dobré, že takýto návrh bol predložený, lebo prinajmenšom môže začať vážne tú debatu o tom, že či pevné nastavenie súm je lepšie alebo je lepšie ho nejako valorizovať alebo, alebo vyjadriť nejakým koeficientom z nejakej, z nejakej hodnoty a teda áno, ak to neprejde teraz, tak prinajmenšom pri nejakej ďalšej novelizácii už budú tí, ktorí o tom budú rozhodovať, mať na pamäti aj to, že toto je otázka, s ktorou by sa mohli a mali vysporiadať a že takéto nastavenie je lepšie, ako proste ad hoc povedzme zvyšovať ten príspevok po niekoľkých, po niekoľkých rokoch. A k tej druhej časti tvojho vystúpenia si myslím, že je to, že je to presne tak, že naozaj sa tu nebavíme o konkrétnych ľuďoch, lebo v tejto sále asi okrem pána Michelka, pána poslanca Michelka, ktorý o tom asi má nejaké tušenie, tak my nikto netušíme, kto konkrétne budú, budú tí ľudia, ktorí tam budú nominovaní zo strany ministerky kultúry, ale ide, ide o nastavenie systému, ide o to, či sme stotožnení s tým, že pre nespokojnosť časti žiadateľov vrátane časti poslancov, ktorí, ktorí tú nespokojnosť s neuspokojenými žiadateľmi zdieľajú, sama zmeniť systém, sama zmeniť charakter inštitúcie z nezávislej inštitúcie na inštitúciu, ktorá bude politicky ovládaná.
Sulík, Richard, predseda NR SR (2011-05-17):
Ďakujem. S faktickou poznámkou sa neprihlásil, sa prihlásil jeden poslanec. Uzatváram možnosť. A slovo má pán poslanec Ondruš.
Glváč, Martin, podpredseda NR SR (2019-09-11):
S reakciou pán poslanec Antal, nech sa páči.
Shahzad, Silvia, poslankyňa NR SR (2016-10-26):
Pani poslankyňa, mňa v prvom rade prekvapilo, že ste pod týmto návrhom podpísaná aj vy. Samozrejme, neprekvapilo by ma to ako u pána Dostála, že je tam podpísaný pán Danko, pretože on svoje názory prezentuje verejne a je jasné, proti komu je tento zákon určený. Hovorili ste, že akékoľvek presvedčenie je povolené a chránené, ale to mi moc nejde dokopy s tým, čo hovoril napríklad pán Farkašovský, že chcete ochrániť mladých ľudí, aby sa nestali súčasťou nejakých takýchto skupín. Prečo týchto mladých ľudí, keď to ich presvedčenie je týmto spôsobom chránené, aj tak sa do tých skupín dostanú, keď budú chcieť. A ja by som skôr čakala, že investujete energiu a námahu do takých návrhov zákonov, ktoré budú smerovať práve na tieto skupiny a nebudú namierené ešte proti iným skupinám. Predpokladám, že moslima väčšina z vás tu nikto nepozná, bežne s ním neprichádza do styku, takže kľudne. Pán Danko, neprevracajte očami, vás poprosím, to vám ide veľmi dobre! A naozaj mám pocit, že ak tu niekto vnáša nenávisť, tak sú to práve takéto vyjadrenia, ktoré sú namierené proti celým skupinám. A ja súhlasím s pánom Dostálom, že ak treba bojovať proti islamu, tak spolu s moslimami.
Pellegrini, Peter, predseda NR SR (2015-03-19):
Pán poslanec Martvoň.
P. Paška, predseda NR SR: (2006-12-12):
(Hlasovanie.) 142 prítomných, 61 za, 80 proti, 1 sa zdržal. Procedurálny návrh sme neschválili. Aký bol druhý procedurálny návrh?
Mikloško, Jozef, poslanec NR SR (2015-05-14):
Ja sa ospravedlňujem za túto poznámku, ale patrilo sa ju povedať: niekto má know-how, niekto má „hov-nov“. Aj tak sa to dá povedať (smiech v sále), ale to nie je zlé, proti rokovaciemu poriadku, je to reakcia na predchádzajúceho. Teraz chcem na reakciu na pána Hlinu. Kto bol v športe, ten chce byť najlepší. A naozaj, keď si túto vlastnosť zoberie do celého života, fair play. prehrám, vyhrám. Keď prehrám, na budúce vyhrám, keď vyhrám, nič sa tiež nedeje. Ja ani vnukom nedám v ničom vyhrať. Nikdy. A to mám zo športu a o to sa snažím, aj keď už mám svoje roky. Ale práve v komunizme to tak bolo, kto nebol člen strany, mal latku veľmi nízko. Bolo treba zatelefonovať, odporučiť, ja som ani nevedel, kde tie stranícke orgány sú. Tam to tak bolo. A dúfal som, že keď príde revolúcia, že všetko to bude ináč, vyhrajú najlepší. Neni to pravda. Ani na Západe to tak neni. Kto má peniaze, ten sa tam pretlačí, kto má styky, sa tam pretlačí. Bohužiaľ, je to aj tak. Od revolúcie to tu badám stále, že proste nevyhrajú tí najlepší, ale vyhráva niekto iný, kto má kontakty, protekciu, možno aj korupciu. Je to výmenný obchod, ja tebe, ty mne. Toto nedávam len SMER-u za vinu, ale to dávam všetkým generáciám, to dávam ľudskej podstate, že je taká. Ale aj Slovákom: on si to sám nevybaví; on potrebuje, aby si mu ty vybavil. Čiže ty musíš telefonovať, chodiť v predklone a tak ďalej. Toto je náš šport národný. Bojujme proti, aby to tak nebolo, aby mladí nechodili von, aby mali snahu byť najlepší. Ale najlepší nemôžeš byť tak, že sa neučíš, že tvrdo nemakáš, krv, pot, slzy, to je tvoja dennodenná práca. Keď chceš byť rýchlo hore, len zato, že máš strýka niekde, tak je to strašné a, bohužiaľ, je to u nás tak. Ale súvisí to aj s 25-mi rokmi nášho vývoja. Ďakujem.
Danko, Andrej, predseda NR SR (2018-11-28):
Pán poslanec Pčolinský.
Laššáková, Jana, podpredsedníčka NR SR (2014-11-08):
Dám ďalšie procedurálne návrhy a potom spravím k tomu nejaký záver. Pán poslanec Viskupič, nech sa páči.
Benčík, Ján, poslanec NR SR (2022-02-23):
Pani Vaľová, vy ste ma už teda druhý raz oslovili, že som nejaký ľakavý či bojazlivý, keď mi niekto príde pred dvere. Nuž keď niekto príde pred naše dvere, nejde len o mňa, ale trebárs aj o moju manželku. A moja manželka je všetko to, čo vy nie ste, slušná, jemná, subtílna stará dáma. Hovoríte, že či sa ja cítim ako vlastizradca. Ja sa ako vlastizradca necítim, ani sa k tomu nehlásim, ale to práve vaši ľudia, váš kolega poslanec Blaha, váš predseda Fico, ľudia z Kotlebovej ľudovej strany Naše Slovensko a z Republiky, tí zverejňujú zoznamy, na ktorých sme označení za vlastizradcov, prebohaživého. Námietka o tom, čo hovorí pán Jarjabek. No, ja som sa domnieval, že toho schopný je tuná len pán Kočiš, ale vidím teda, že aj vy ste sa znížili k takejto úbohej perfídnosti, pán Jarjabek. Mal som o vás inú mienku, že ste trochu na tom lepšie ako intelektuálne aj morálne, ale prisúdiť mne, že ja sa niekomu vyhrážam, keď v tom titulku citujem jeden z výrokov tých, ktorí takéto výroky prednášajú na adresu koaličných poslancov, ktorí hlasovali za zmluvu a hovoria ich preto, že ich k tomu niekto vyburcoval. A k tým námietkam tam, pán Faič, že ja citujem nejaké anonymné názory. No ja necitujem anonymy, ja som len nečítal priezviská. Tie priezviská tam, samozrejme, sú a pokiaľ to nie sú nejaké fejkové profily, tak sa väčšina tých ľudí dá aj stotožniť. No ja som si istý, že keby im polícia zaklopala na dvere, tak by im rozprávali, že to im mačička prebehla po klávesnici alebo si nechali mobil kdesi v krčme na stole, keď sa boli vyčúrať. To je ten problém. (Potlesk.)
Pčolinský, Peter, podpredseda NR SR (2023-02-03):
Pán poslanec Šefčík.
Zvarová Bašistová, Alena, poslankyňa NR SR (2020-02-25):
Ďakujem veľmi pekne za slovo. Zvolávam výbor pre sociálne veci ihneď, ako svoje body prerokujú finančný a ústavnoprávny výbor. Ďakujem.
F. Mikloško, poslanec: (2008-09-12):
Pán poslanec Minárik, ďakujem ti, takto má vyzerať diskusia o hlavnom meste Slovenskej republiky.
Dostál, Ondrej, poslanec NR SR (2022-03-23):
Pán poslanec Taraba, vy ste ma asi celkom dobre nepočúvali, alebo keď ste ma počúvali, tak ste ma nepochopili. Pani ombudsmanka rozhodne nerobila to isté, čo ste robili vy. A ak aj opomeniem ten drobný rozdiel, že keď nám spätnú väzbu dávajú fašisti, no tak to berieme trošku inak, ako keď to berie, keď nám ju dáva verejná ochrankyňa práv, ale teda keď chceme ísť už po obsahu a forme toho upozornenia, tak pred dvoma rokmi prišla pandémia a prišla bezprecedentná situácia, keď bolo potrebné chrániť zdravie, a v rámci opatrení na ochranu zdravia sa pristúpilo aj k veciam, ktoré nejakým spôsobom zasahovali do základných práv a slobôd. To absolútne nikto nespochybňoval, akurát vy ste hovorili, že tie opatrenia nie je potrebné robiť, vykrikovali ste tu niečo o tom, že fašizmus a diktatúra a neviem čo. V skutočnosti to bola situácia, keď právo na ochranu zdravia a povinnosť štátu chrániť verejné zdravie sa dostali do konfliktu s inými právami a tie opatrenia boli legitímne, potrebné a správne, len bolo potrebné hľadať tú mieru, bolo potrebné hľadať, hľadať to, aby tie opatrenia boli primerané, aby ten zásah bol robený v nevyhnutnej miere. Asi sa to nie vždy, nie vždy podarilo, my sme tú nevyhnutnú mieru a primeranosť hľadali. Čiže vy ste tu hulákali v parlamente, pani verejná ochrankyňa práv nás upozorňovala na konkrétne problémy, my sme sa ich snažili úspešnejšie alebo menej úspešne riešiť, takže áno, ja jej ďakujem, vám nie.
Bugár, Béla, podpredseda NR SR (2016-09-06):
Ďakujem, otváram rozpravu a pýtam, či sa hlási niekto ústne do rozpravy. Konštatujem, že nie je to tak, vyhlasujem rozpravu za skončenú a budeme pokračovať. Predpokladám, že v rozprave, ktorá nebola, nikto sa nechce vyjadriť, takže budeme pokračovať ďalej a prerušujem rokovanie o tomto bode. A pristúpime teraz k prvému čítaniu o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov, tlač 178. Pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , 	tlač 178.)
Á. Biró, poslankyňa: (2009-06-16):
Odôvodnenie. Vládny návrh zákona nie je v súlade s medzinárodnými záväzkami Slovenskej republiky vyplývajúcimi z rámcového dohovoru a z Charty regionálnych menšinových jazykov a s článkom 12 ústavy v nadväznosti na článok 34.
Bugár, Béla, podpredseda NR SR (2016-04-26):
Pán poslanec Fecko.
P. Hrušovský, podpredseda NR SR: (2002-02-13):
(Prestávka.) (Po prestávke.)
Antal, Peter, poslanec NR SR (2018-02-06):
Vážený pán predsedajúci, vážení kolegovia, dovoľte, aby som vám predniesol návrh na uznesenie Národnej rady Slovenskej republiky. Národná rada Slovenskej republiky, uznesenie Národnej rady Slovenskej republiky k návrhu vlády Slovenskej republiky na skrátené legislatívne konanie o vládnom návrhu zákona, ktorým sa mení a dopĺňa zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov a ktorým sa menia a dopĺňajú niektoré zákony. Národná rada Slovenskej republiky podľa § 89 ods. 1 zákona Národnej rady Slovenskej republiky č. 350/ (ďakujem, pani kolegyňa)1996 Z. z. o rokovacom poriadku Národnej rady Slovenskej republiky v znení neskorších predpisov na návrh vlády Slovenskej republiky súhlasí s tým, že vládny návrh zákona, ktorým sa mení a dopĺňa zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov a ktorým sa menia a dopĺňajú niektoré zákony, prerokuje v skrátenom legislatívnom konaní na 26. schôdzi Národnej rady Slovenskej republiky.
Bugár, Béla, podpredseda NR SR (2011-10-19):
Ďakujem. Dávam slovo spravodajcovi z výboru pre financie a rozpočet pánovi poslancovi Švejnovi, aby informoval Národnú radu o výsledku rokovania tohto návrhu.
Klus, Martin, podpredseda NR SR (2019-11-27):
Vážené panie poslankyne, vážení páni poslanci, pokračujeme v prerušenom rokovaní hlasovaním. Ešte predtým, ako sa k nemu dostaneme, dovoľte mi pozdraviť žiakov zo Základnej školy Karlova Ves. Vitajte v Národnej rade! (Potlesk.) Takže pokračujeme, ako som avizoval, v prerušenom rokovaní hlasovaním v druhom čítaní o vládnom návrhu zákona, ktorým sa mení a dopĺňa zákon č. 321/2002 Z. z o ozbrojených silách (tlač 1682), bod 8 schváleného programu. Dávam slovo spoločnému spravodajcovi z výboru pre obranu a bezpečnosť poslancovi Jozefovi Bučekovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 321/2002 Z. z. o ozbrojených silách Slovenskej republiky v znení neskorších predpisov a ktorým sa menia a dopĺňajú niektoré zákony , tlač 1682.)
Hlina, Alojz, poslanec NR SR (2012-06-29):
Ďakujem veľmi pekne. Ja som povedal, že k tejto téme moc nebudem diskutovať. Môj vzťah k tomuto návrhu je taký trošku, trošku vlažnejší, nie vlažný k tej téme, ale k tomu samotnému návrhu, čiže k tomu sa ja až tak nebudem. Ale nedalo mi, pán Šebej hovoril teda, že aké extrémy môžu nastať uplatňovaním tohto inštitútu. Nuž dovoľte, aby som povedal, že, viete, aj vy ste takým určitým extrémom, ale z tej opačnej strany, že aké extrémy môžu nastať z pohľadu parlamentnej demokracie, hej, že proste akým spôsobom je možné v rámci existujúcich pravidiel sa sem aj dostať, hej. Ale ja nevravím teda, že vy zrovna nie ste prínosom, vo vašom prípade by som to zrovna nehovoril, podľa mňa ste, ale tá absurdita tu určitá je, hej, že proste to pokrútenie toho existujúceho je tak, že vlastne sa tu aj takto môžte objaviť. Ale aj trebárs aj vaši kolegovia, ktorých vlastne prerody zvečera do rána z ťažkého konzervatívca na liberála. A aby tej absurdity nebolo dosť, tak aktuálny stav, že predseda konzervatívnej strany robí poslaneckého asistenta poslancovi liberálnej strany, to sú tiež určitým spôsobom ohromné absurdity. Čiže môžu, môžu nastať aj na tejto strane. Čiže treba to tak vnímať v tomto kontexte. Ja len chcem povedať ku koncu, že u vás nie, ale niekde, bojím sa, že či ho nezačnem identifikovať a keď trošku to názorové žoldnierstvo tu vidím, ono to súvisí aj s tým, že tie prerody sa stávajú, ako sa stávajú. Čiže keď hovoríme, to ma prekvapilo a vyrušilo, že ste tak až vyhnali do absurdít. Niekde ono vždycky nakoniec tá pravda je niekde v strede a niekde na polovici, tak možno je to aj v tomto prípade. Čiže to som chcel povedať.
Jurinová, Erika, podpredsedníčka NR SR (2014-11-10):
S reakciou na faktické poznámky pán poslanec Mihál.
M. Fronc, minister školstva SR: (2005-10-27):
Vážená pani poslankyňa, ministerstvo školstva v zmysle zákona č. 596/2003 Z. z. § 14 ods. 1 o štátnej správe v školstve a v školskej samospráve v podstate riadi výkon štátnej správy právnymi všeobecne záväznými predpismi, ktorými sú smernice, usmernenia a metodické pokyny. Pokiaľ ide o odporúčania, majú presne aj tento význam. A pokiaľ vo vzťahu ku krajským školským úradom, tak ako ste sa pýtali, tak je odporúčanie a teda na zváženie, či sa prijme, alebo nie.
Verešová, Anna, poslankyňa NR SR (2017-02-08):
Ďakujem všetkým za faktické. Pán poslanec Kresák, je úplne skvelé, že ste teraz vystúpili a že ste hovorili za vašu kandidátku, že ste ju obhajovali. To je, takto to, myslím, že malo byť, že aj vy ste mohli pred všetkými vystúpiť, pretože nemohli byť všetci na vypočutí na zasadnutí výboru pre ľudské práva a národnostné menšiny. Ja som vo svojej rozprave hovorila, že, a hovorila som to aj na vypočutí, že oceňujem odbornosť, oceňujem aj dobrú vôľu, aj aktivity všetkých kandidátov, aj pána Čulena, aj pani profesorky Patakyovej. Je to môj pohľad, kedy som vytiahla alebo pripomenula som túto kauzu „Čistý deň“, pretože s ňou už žijem naozaj viac ako pol roka. Je to naozaj moja srdcová záležitosť, pretože sú porušované práva detí. Takže chcela som tým nám všetkým ukázať také memento, že buďme pozorní, buďme pozorní na to, keď sa niekde pácha neprávosť na druhom, aby sme naozaj mohli potom povedať, že ja som sa angažoval, ja som sa angažovala. A teraz mi, ja som chcela niečo prečítať na margo pána poslanca Mazureka, ktorý je členom výboru pre ľudské práva, tak vlastne budem citovať Imricha Gazdu, ktorý je cirkevný analytik a ktorý sa zaujíma o dianie v cirkvi, že kresťania katolíci, ktorí si nahovárajú, že heslá za Boha a za národ majú čosi spoločné s kresťanstvom a nevidia problém v podpore Kotlebovej strany, by si mali dôkladne prečítať Encykliku Pia XI. „Mit brennender Sorge“, ktorou tento pápež reagoval na... (Prerušenie vystúpenia časomerom.)
P. Paška, predseda NR SR: (2008-05-14):
(Hlasovanie.) 141 prítomných, 59 za, 78 proti, 4 sa zdržali. Tieto procedurálne návrhy sme odmietli.
Hrušovský, Pavol, predseda NR SR (2011-10-18):
Pán poslanec Přidal, ste dosť dospelý poslanec. Pokračujeme v hlasovaní, páni poslanci. (Hlasovanie.) 142 prítomných, 73 za návrh, 52 proti, 16 sa zdržalo, 1 nehlasoval. Návrh sme schválili. Prosím ďalší návrh.
Sulanová, Magdaléna, poslankyňa NR SR (2021-06-25):
Áno. Ďakujem pekne za slovo. Ja by som k tomu, čo bolo včera povedané a čo zdôraznil pán poslanec Marian Kotleba, chcela niekoľko poznámok. Po prvé, mali by sme používať exaktné pojmy. Vôbec zaužívaný pojem, že prerušenie tehotenstva, prosím vás pekne, keď sa niečo preruší, sa predpokladá, že po nejakom čase sa pokračuje ďalej, hej? Ale tu ide o zabitie dieťaťa, tak aké pokračovanie? Čiže nejde vôbec o prerušenie, ale ide o ukončenie života plodu, to po prvé. Po druhé, používať pojem potrat. Potrat sa používal aj predtým, je to bežné, že dieťa alebo plod, ktorý nebol schopný života, žena potratila, ale potratila ho prirodzene. No tu sa hovorí o umelom potrate, čiže opäť hovorím, ide tu o zabitie, to po prvé. Po druhé (zaznelo mimo mikrofónu: „Bože, som zadýchaná.“ ), po druhé chcem povedať, že skutočne tí, čo sme tu, my sme všetci v podstate na jednej lodi, okrem pani Cigánikovej. A viete, ja sa za ňu na to nehnevám. Ona na základe nejakých svojich nadobudnutých skúseností má takýto názor. My by sme jej mali trpezlivo ho vysvetľovať, ale z jej strany je nekorektné, že ona nás sústavne napáda a veľmi vehementne, nechcem povedať že až agresívne nás, jak by som povedala, obviňuje, že stále to tu dávame. Áno, budeme to dávať, pretože z hľadiska nášho svedomia je to naša povinnosť a my to považujeme za správne. My chceme ochraňovať život nenarodených detí. A toto som chcela zdôrazniť... (Prerušenie vystúpenia časomerom.)
Bugár, Béla, podpredseda NR SR (2016-09-06):
Moment, ale najprv pán poslanec Mihál ešte bude reagovať na pána poslanca Buriana, potom pán minister môžte. Nech sa páči.
Gál, Gábor, poslanec NR SR (2014-03-20):
Ďakujem. Len chcem upozorniť pána ministra, že taký istý problém sa týka odbočky na Zlaté piesky a Ivanku pri Dunaji. Čiže treba riešiť aj tieto úseky.
Gyimesi, György, poslanec NR SR (2021-11-23):
Ďakujem za slovo, vážený pán predseda. Vyjdem v ústrety požiadavke o stiahnutie poslaneckého návrhu aspoň v jednom prípade a predkladám tento procedurálny návrh. Na základe žiadosti troch poslaneckých klubov OĽANO, SaS a SME RODINA navrhujem presunúť bod 52 tejto schôdze, a to návrh zákona o finančnej podpore pre Maďarský spoločenský a kultúrny zväz na Slovensku – Csemadok, číslo parlamentnej tlače, 54, bod 54 teraz, podľa tej starej pozvánky to bol bod 52, číslo parlamentnej tlače 734, na najbližšiu nasledujúcu riadnu schôdzu Národnej rady Slovenskej republiky.
Sulík, Richard, predseda NR SR (2011-06-02):
S faktickou poznámkou sa neprihlásil nikto. Pán poslanec Matovič. Ako posledný prihlásený rečník v rozprave.
Hort, Milan, podpredseda NR SR (2011-05-19):
Ďakujem. S faktickými poznámkami sa prihlásili pán poslanec Zelník, pán poslanec Čaplovič, pán poslanec Markovič. Uzatváram možnosť prihlásiť sa s faktickou poznámkou. Skôr ako dám slovo pánovi poslancovi Zelníkovi, chcem vás informovať, že hlasovanie bude o 11.30 hodine. Pán poslanec Zelník, nech sa páči.
Jurinová, Erika, podpredsedníčka NR SR (2014-11-09):
S reakciou pán poslanec Poliačik.
Grendel, Gábor, podpredseda NR SR (2023-05-17):
Ďakujeme za informáciu. Teraz budeme pokračovať v prerušenej rozprave v prvom čítaní o návrhu poslanca Igora Matoviča na vydanie zákona, ktorým sa mení a dopĺňa zákon č. 595/2003 o daní z príjmov, tlač 1698. Prosím pána poslanca Igora Matoviča, aby zaujal miesto určené pre navrhovateľov a spravodajcu z výboru pre financie a rozpočet pána poslanca Milana Kuriaka, aby zaujal miesto určené pre spravodajcov. S faktickými poznámkami na vystúpenie pána poslanca Matoviča sú prihlásení ešte štyria poslanci. Pán poslanec Miroslav Urban sa nenachádza v sále. Pani poslankyňa Monika Kavecká sa nenachádza v sále. Takže nasleduje pán poslanec Peter Kremský. (Pokračovanie rokovania o návrhu poslanca Národnej rady Slovenskej republiky Igora Matoviča na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1698.)
Kollár, Boris, predseda NR SR (2022-02-02):
Bude reagovať pani poslankyňa Šofranko, nech sa páči.
P. Hrušovský, predseda NR SR: (2004-10-26):
Zs. Komlósy, poslanec: Áno, štyri pozmeňujúce a doplňujúce návrhy obsahuje spoločná správa, gestorský výbor odporúča o nich hlasovať en bloc a odporúča ich schváliť.
Petrík, Simona, poslankyňa NR SR (2019-04-03):
Ďakujem veľmi pekne kolegovi Jožkovi Mihálovi za fantastickú reč. Ja ani neviem, že na čo by som z toho reagovala. V podstate so všetkým absolútne súhlasím. Tú hanbu podčiarkuje ešte aj minulotýždňový Istanbulský dohovor, ktorý teda ja považujem, jeho odmietnutie za absolútne medzinárodnú hanbu a bezprecedentný akt tohto parlamentu. Čo si tu tento parlament dovolil a tváril sa, že je to vlastne majorita alebo že reprezentuje majoritu tejto spoločnosti, čo je absolútne klamstvo. Ale aby som sa ešte dostala konkrétne k môjmu návrhu zákona. Ja som chcela ešte doplniť jednu vec, a to je, že my sme naozaj jedna z posledných krajín, ktorá toto opatrenie nemá, nemá zavedené. Z ministerstva, keď teda ako médiá sa pýtali ministerstva, že čo teda ministerstvo na to, tak oni sa vyhovárajú spôsobom, že nová smernica Európskej únie ešte nie je úplne doladená, že ona príde do platnosti až teraz niekedy v apríli a že oni si počkajú na tie konkrétne detaily tejto smernice. Tak ja sa pýtam, že či aj tie ostatné zodpovednejšie členské štáty čakali na nejaké detaily smernice, keď si to vedeli uzákoniť ešte oveľa skôr, a my patríme naozaj k poslednej štvrtine štátov v rámci Európskej únie, ktorí takéto opatrenie v žiadnej podobe nemáme, nemáme zavedené. Je to jednoduchý návrh. Ja nevidím dôvod na to, aby okolo toho boli takéto obštrukcie. A čo sa týka toho predlženého materského, ja len doplním, že je to náš spoločný návrh. Jožko, ak si spomenieš, 52-týždňová materská, to bolo to, čo sme navrhovali my, asi tak, ja neviem, pol roka dozadu zhruba? Takže áno, pokiaľ toto bude to opatrenie, ktoré chce urobiť ministerstvo, tak gratulujem. Ale ja som počula aj o zvyšovaní rodičovského príspevku, čo mi príde absolútne populistické a nesystémové. Ďakujem.
M. Číž, podpredseda NR SR: (2007-03-23):
(Hlasovanie.) Prítomných 129 poslancov, za návrh 116 poslancov, zdržalo sa 13 poslancov. Konštatujem, že tieto návrhy sme schválili.
Matovič, Igor, poslanec NR SR (2012-11-06):
Vážený pán predseda, milé dámy, milí páni, predkladáme veľmi jednoduchý zákon alebo veľmi jednoduchú novelu zákona, ktorým sa mení a dopĺňa zákon č.351/2011 Z. z. o elektronických komunikáciách v znení neskorších predpisov. A poviem naozaj takou ľudovou rečou, ak sa táto novela prijme, tak vlastne ktokoľvek, kto na Slovensku zavolá na audiotextové číslo, tak predtým, ako mu začne nabiehať tarifa, čiže predtým, ako mu začnú odrátavať z účtu nejaké peniaze, a vieme, že sú dosť veľké za minútu, tak ho hláška upozorní, že pozor voláš teda na, alebo nie, že pozor, ale teda, že upozorní ho na to, že minúta, ak budeš pokračovať v hovore, minúta tohto hovoru bude stáť tri eurá napríklad. Nič viac. Je to veľmi jednoduchá zmena, ale myslím si, že s dosť veľkými dôsledkami. Samozrejme, na jednej strane na firmy, ktoré si postavili na tomto biznis a ktoré nájdeme v inzerátoch, kde vám napíšu, hľadám, ponúkam prácu, alebo lacná pôžička bezúročná, bez ručiteľov do 100-tisíc eur. Ľudia v núdzi veľakrát, ktorí nemajú prácu, ktorí nemajú peniaze, na takéto číslo zavolajú, podľahnú mámeniu tejto inzercie, zavolajú a peniažky tie, to málo peňazí, ktoré majú, sa im veľmi rýchlo zase z účtu alebo z peňaženky odkotúľajú, lebo sa nestačia čudovať, čo im to prišlo za účet za ich mobilný telefón alebo za pevnú linku. Čiže, bohužiaľ, na zneužívaní dôverčivosti alebo zneužívaní núdze mnohých ľudí si niektoré firmy na Slovensku postavili biznis, nie nezákonný, lebo vlastne je zákonné prevádzkovať audiotextové linky, ale, bohužiaľ, tým, že tú informáciu neposkytujú alebo poskytujú takými drobnými písmenami, alebo to beží na obrazovke počas toho, ako sa vám tam objaví nejaké audiotextové číslo, ani si nevšimnete, čo tam vlastne napísané je, koľko tá minúta hovoru stáť bude, tak zneužívajú nevedomosť týchto ľudí alebo nedostatok informácií, alebo teda tú núdzu, a títo ľudia takýmto spôsobom sú okrádaní. Podľa mňa to je veľmi podobný systém ako pri automatoch, kedy vlastne tí ľudia, ktorí v tej núdzi sú, si myslia, že nahádzaním korún do automatu sa zo situácie dostanú, a vlastne dostanú sa, ešte hlbšie sa do tej, do tej núdze prepadnú. Nič iné tento vlastne zákone nerieši. Čiže veľmi jednoduchá zmena a, myslím si, taká veľmi nepolitická. A postihuje práve ten súčasný právny stav ľudí bez ohľadu na politické tričko, či ho majú modré, červené, žlté, oranžové, jednoducho, každému človeku v núdzi to ubližuje. Takže skúsme, prosím vás, sa zamyslieť a podporiť prospešnú zmenu.